Malé Žabie pleso mengusovské

Malé Žabie pleso mengusovské (poľ. Mały Żabi Staw Mięguszowiecki, nem. Kleiner Froschsee, Mengsdorfer Kleiner Froschsee, maď. Menguszfalvi Kis-Békás-tó, Kis-Békás-tó) nachádza sa vo Vysokých Tatrách v Mengusovskej doline v Kotline Žabích plies v nadmorskej výške 1 919 m n. m.. Je najhlbším plesom v Kotline Žabích plies. Stále pleso je hlboké 12,6 m. Je napájané nestálym potokom pritekajúcim z vyššie položeného Veľkého Žabieho plesa mengusovského. Kedysi malo s Veľkým Žabím plesom spoločnú hladinu a rozdelili sa len po úbytku vody. Teraz leží blízko neho na severozápad. Delí ich malá skoro polmetrová kamenná hrádza. Pleso patrí do skupiny troch Žabích plies v Mengusovskej doline. Turistika Priamo k plesu nevedie turistický chodník. Vedie však od Chaty pri Popradskom plese po modrej turistickej značke do Mengusovskej doliny a potom po červenej turistickej značke okolo Veľkého Žabieho plesa mengusovského na Rysy. Referencie Iné projekty Commons ponúka multimediálne súbory na tému Malé Žabie pleso mengusovské Externé odkazy Žabie plesá Poloha na turistickej mape